钦定古今图书集成/明伦汇编/交谊典/第074卷 > 《留别贾舍人至二首》前人
## 钦定古今图书集成/明伦汇编/交谊典/第074卷 > 《留别贾舍人至二首》前人

秋风吹胡霜，凋此檐下芳。折芳怨岁晚，离别凄以伤。
谬攀青琐贤，延我于北堂。君为长沙客，我独之夜郎。
劝此一杯酒，岂惟道路长。割珠两分赠，寸心贵不忘。
何必儿女仁，相看泪成行。

《大梁》白云起，飘飖来南洲。徘徊苍梧野，十见罗浮秋。
鳌抃山海倾，四溟扬洪流。意欲托孤凤，从之摩天游。
凤苦道路难，翱翔还崑丘。不肯衔我去，哀鸣惭不留。
远客谢主人，明珠难暗投。拂拭倚天剑，西登岳阳楼。
长啸万里风，扫清胸中忧。谁念刘越石，化为绕指柔。